LidanRubinov/Halacha-QA huggingface dataset:
שאלה: בהמשך לתגובת הרב על אופניים בשבת: בתשובתך כתבת שאלה (רטורית כנראה),האם ניתן לסמוך על כל אחד שייזהר בכל אלו(יציאה מחוץ לתחום,הימנעות הדלקת אור, צלצול ותיקון).רציתי לשאול שני דברים: 1)אם אני גר ביישוב שכולו מוקף גדר ופעמון ואור על האופניים הם לא דבר נפוץ בכלל,הייתי אומר שכן,אפשר לסמוך שכל הנוסעים יקפידו על הדברים הנ"ל ולמה לא להתיר להם לנסוע על אופניים? בייחוד כשהישוב הוא דתי בהגדרתו ואם יגידו לאנשים על מה להקפיד הם יקפידו ברובם. הרי אפשר לומר על הרבה דברים שאולי לא יקפידו ולכן בוא נימנע בכלל. למשל בצה"ל היו זמנים שבהם החיילים היו אוכלים שניצלים קרים בשבת בבוקר כי פחדו שבמטבח לא יקפידו על ההלכות ויניחו עוד דברים על הפלטה. איפה זה יעצור אם נמנעים מדברים רק שמא לא יקפידו על ההלכות? 2)גם במידה ולא תתיר לכולם לנסוע באופניים,אם אדם יודע שהוא עצמו כן יקפיד על הכללים,גם עליו יש לאסור נסיעה באופניים? וחג שבועות שמח! השאלה נשאלה בהמשך לשאלה "אופניים בשבת"
תשובה: אומנם מבחינה הלכתית הדבר לא אסור אם נזהרים לא לעבור איסורים, אך מנהג כלל ישראל להימנע מזאת. גם גדולי פוסקי בבל לא התירו זאת למעשה.
שאלה: מלפפון כבוש שאינו מוכן בכניסת החג - מוקצה?: האם יש בעיה במלפפון חמוץ שכובשים אותו בערב חג והוא יהיה מוכן רק למחר ביו"ט עצמו? מוקצה? נולד?
תשובה: לשואל, אם ידוע לך שהמלפפונים יהיו מוכנים בחג - הם לא מוקצה. אם זה לא ברור - כדאי שתאמר בפירוש מערב החג שאתה מתכנן לאכול מהם, ובכך הדבר יהיה מותר ללא ספק. הרחבה: איסור מוקצה ביום טוב נאמר על אוכל שבכניסת החג אינו מיועד לאכילה, כגון שאינו ראוי כל כך לאכילה וגם לא ברור שבמשך החג יהיה ראוי לאכילה, למשל - פירות שהונחו לייבוש בשמש (סימן שי ס"ב וסימן תצה ס"ד). לעומת זאת כשהתהליך איננו תלוי בחום השמש - שאיננו מובטח, כפי שאנו רואים היום - אלא במעשי האדם ("גמרו בידי אדם"), ואתה יודע שהתהליך צפוי להסתיים במהלך החג, הפירות הללו אינם מוקצה (מ"ב סי' שי ס"ק יט). אם הדבר אינו ברור, נראה שאמירה מפורשת שאתה מתכנן לאכול מהם מועילה להתירם. אמנם באוכל שאינו ראוי בכלל כעת האמירה איננה מועילה, אבל ממה ששמעתי מצב המלפפונים הוא גבולי ולא מופרך לאכול מהם בכל שלב שהוא בתהליך, ולכן נראה שזה כמו פירות לייבוש שיש האוכלים אותם ויש שאינם אוכלים אותם, שאמירה מועילה להפקיע מהם דין מוקצה (סי' שי ס"ה).
שאלה: חג השבועות מבטל שלושים?: הלויה של אימה היתה במאי 6 האם חג השבועות מבטל שלושים?
תשובה: חג מבטל שלושים. כל זה נוגע לדיני לבישת בגד מכובס ומקלחת אולם לגבי תספורת אין להסתפר עד לאחר שלושים יום ובתנאי שיגערו בך חבריך ואין החג מתיר להסתפר ולהתגלח.
שאלה: לימוד נשים בליל שבועות: מה נשים יכולות צריכות ראוי ללמוד בליל שבועות?
תשובה: ללמוד ספרי מחשבת ישראל הלכה למעשה. תנ"ך. חשוב ללמוד דברים בערב זה ובכול השנה, לימוד ספרים שיחזקו את הבניין האמוני, ואת הכלים המעשיים לקיימם. יש המון מה ללמוד,וחשוב ללמוד.
שאלה: לשמוע דיסק של זמרת קרובת משפחה: בתי הינה זמרת לנשים והוציאה מספר דיסקים משיריה בנושאי אמונה והתחזקות. עד היום לא הורשו האחים שלי והאחים של אשתי (הדודים של הזמרת) להקשיב לשירתה מהדיסקים בגלל שהם מכירים אותה וקול בערווה. האם זו טעות? האם ניתן להרשות להם לשמוע אותה בעיקר כאשר נשותיהם הן שמשמיעות את הדיסקים שלה בביתן? בגלל כך נוצר מצב אבסורדי שבו הדודות שלה מאזינות לשירתה רק בסתר. וחג שמח
תשובה: : ודאי שכך ראוי שלא ישמעו את הדיסק. אולם הנשים של הגברים אינם צריכות לשמוע בסתר. הם יכולות לשים זאת בקול. הגברים לא יאזינו בכוונה לדיסק המתנגן. אם שמעו שמעו ואין בכך איסור.
שאלה: מתנה לפקיד, האם שוחד?: אני עובד במועצה בבדיקת חשבוניות קבלנים. מידי פעם קבלנים שונים נותנים לי מתנות. האם מותר לי לקחת? כמובן אין שום בקשה מאחורי המתנה, הבדיקה שלי היא טכנית ובדרך כלל לא מצריכה שיקול דעת ואני לא מתכוון לתת למתנה להשפיע על הבדיקה שלי. האם יש הבדל בין מתנות שונות כמו עט, לוח שנה, או שובר לחג? האם זה משנה אם נותנים כמה עטים למחלקה או משהו בלי שיראו? האם צריך להחזיר משהו שהתקבל?
תשובה: מכיון שמדובר על מינוי ושררה ציבורית ומינו אותך שתדון בצורה ישר אסור לקחת שוחד. אולם אם רגילים לתת מתנות יתכן שאין בכך איסור. אולם כל זאת בתנאי שהדבר נעשה בגלוי ולא בהחבא. רק דברים הנעשים בגלוי יכולים להעשות ביושר.
שאלה: חלומות והליך הגיור: רציתי לשאול שתי שאלות שאינן קשורות אחת לשנייה: 1. מתי יש להתייחס לחלום ברצינות (אם בכלל)? 2. האם יש איזשהו הבדל בין הליך גיור של גוי מזרע ישראל (שנגיד סבא אחד שלו יהודי) לבין גוי סתם? וחג שמח!
תשובה: 1. חלומות מושפעות מחוויות שאדם עובר ביום ולכן אין להתייחס יותר מידי, אם האדם מוטרד במיוחד יעשה הטבת חלום. 2. אין הבדל בתהליך הגיור.
שאלה: מסכת עירובין דף סד: - סה. : אמר רב ששת משום רבי אלעזר בן עזריה יכול אני לפטור את כל העולם כולו מן הדין מיום שחרב בית המקדש ועד עכשיו. (עירובין סד: - סה.) למה רבי אלעזר בן עזריה אומר שבגלל שהם לא התפללו כראוי אני יכול לפוטרם, הרי שיכור המתפלל תפילתו תועבה!!! וזה לא ר שהם בכלל התפללו.
תשובה: רבי אלעזר בן עזריה לא דיבר על השיכורים אלא על כל עם ישראל. שמאחר והם נחשבים כמו שיכורים, מאחר ואין דעתם צלולה בגלל קשיי הגלות, הם לא חייבים על כך שלא מכוונים בתפילה. אבל לא מדובר על שיכורים ממש.
שאלה: שעון שחשבתי שהוא שלי: לפני כשנתיים ראיתי על השולחן בבית הכנסת שעון (קסיו רגיל) חשבתי בטעות שהוא שלי ולקחתיו. אח"כ התברר לי שטעיתי והשעון אינו שלי. תליתי מודעת השבת אבידה בבית הכנסת במשך כמה שבועות ואף אחד לא פנה אלי. מאז השעון מונח אצלי. השאלה היא האם מותר לי להשתמש בו (ולרשום את שוויו למקרה שמישהו יבוא לדורשו) או שעלי להניחו ללא שימוש?
תשובה: מותר להשתמש בו ולרשום את שוויו למקרה שמישהו יבוא לדורשו.
שאלה: לדחות הריון בשנה:! אני ב"ה מתחתן בקרוב, אני וארוסתי סטודנטים ולא כל כך בטוחים שילד כרגע זה הדבר הכי נכון לעשות. לא כי חלילה לא רוצים ילדים, אלא כי כרגע איננו עובדים והדבר מלחיץ מאוד ולא רוצים להגיע למצב של הריון ובעצם לא שמחים בדבר. מה עלינו לעשות? האם אפשר לדחות את ההריון בשנה? (קראתי את המאמר של הרב אבינר שליט"א בנושא)
תשובה: שאלה זאת היא מאד חשובה אבל אי אפשר לתת תושבה דרך האי מייל בלי לדעת את כל הפרטים. כדאי להתיעץ עם הרב שלכם שמכיר אתכם ואת המצב והצורך האישי.
שאלה: התפילה שאחרי ספירת העומר: בתפילה שאחרי ספירת העמר אנו אומרים "ועל ידי זה יושפע שפע רב בכל העולמות ולתקן את נפשותינו" מדוע אומרים תפילה זו דווקא לאחר מצוות ספירת העומר, ולא אחר מצוות אחרות, וכי אחר מצוות אחרות לא מושפע שפע רב בכל העולמות?
תשובה: בספירת העומר אותה סופרים מזמן יציאת מצריים ועד מתן תורה יש ביטוי מיוחד לעבודת ההתקדמות והתיקון של עצמנו ושל כל כוחות נפשנו על פי כל המידות השונות, וכנגדם נתקנים גם כל העולמות וממילא מושפע שפע רב של טהרה וקדושה כל העולמות באופן מיוחד.
שאלה: עמוד האש ועמוד הענן: לרב 1.ממתי בדיוק התחיל ללוות עמוד האש ועמוד הענן את בנ"י? האם מרגע שיצאו ממצרים או מתחילת מסעם השני? 2.עד מתי ליווה אותך?ובמשך כמה זמן? 3.האם אפשר להגיד כי נעמי נקראה כך מכיוון שבהתחלה חיייה היו נעימים ואח"כ היא מבקשת שיקראו לה מרה מכיוון הסבל והמרירות שעברה בחייה? 4.האם פרעה טבע בקריעת ים סוף? ולמה?
תשובה: לשואל אשיב על שאלותיך לפי סדרן: שאלה 1: כשהגיעו בני ישראל לסוכות מיד הקיפם ה' בענני כבוד (שישה בשישה צדדים ואחד שמיישר דרכם. ראה רש"י לבמדבר י, לד), כמצויין בתרגום יונתן (שמות יג, כ): "ונטלו מסכות אתר דאתחפיו בענני יקרא". שאלה 2: באשר לחתימת עידן עמודי הענן והאש אומרים ח (תענית ט ע"א): רבי יוסי ברבי יהודה אומר: שלשה פרנסים טובים עמדו לישראל, אלו הן: משה ואהרן ומרים. ושלש מתנות טובות ניתנו על ידם, ואלו הן: באר וענן ומן. באר - בזכות מרים, עמוד ענן - בזכות אהרן, מן - בזכות משה. מתה מרים - נסתלק הבאר. וחזרה בזכות שניהן (משה ואהרן). מת אהרן - נסתלקו ענני כבוד. חזרו שניהם בזכות משה. מת משה - נסתלקו כולן וכו'. כלומר ענני הכבוד ליוו את בני ישראל במשך ארבעים שנות המדבר (היתה הפסקה זמנית עם פטירתו של אהרן הכהן). שאלה 3: כדבריך הסבירו הרבה מן המפרשים. למשל, האלשיך הקדוש (רות א, כ): "אל תקראנה לי נעמי להחשיבני נעימה במעשי, כי המר שדי לי מאד, כי בי נגע הדבר, כי מצאוני צרות רבות ורעות, ולא חשיד קב"ה דעביד דינא בלא דינא". שאלה 4: בשאלת סופו של פרעה נחלקו התנאים בביאור הפסוק "לא נשאר בהם עד אחד"   האם המשמעות היא שלא נותר אף אחד, או שמא, לא נותר אלא אחד, והוא פרעה. זו לשון המכילתא (בשלח ב, ו): "לא נשאר עד אחד   חוץ מפרעה, ויש אומרים, באחרונה ירד פרעה וטבע". וכך מבאר האלשיך הקדוש על פסוק זה (שמות יד, כח) את דברי הסוברים שפרעה נותר בחיים: "לא מאהבתו אותו הצילו הוא יתברך, כי אם למען יספר באזני העמים, שמלאך רע יענה אמן, ויתן עדותו, ויצדקו מעשה ה' לעיני העמים". נאמנה
שאלה: עליה לתורה יום קודם: בני חוגג בר מצווה בעזרת השם בי ג בתשרי השנה היום יוצא ביום שלישי. האים אפשר להקדים ליום שני י ב בתשרי את העליה לתורה. יש לציין שיום חמישי באותו שבוע חוגגים חג הסוכות שכידוע אין מניחים תפילין ביום זה
תשובה: מותר. (ילקו"י דיני בר מצוה עמ' קיד) שיהיה במזל טוב.
שאלה: שאלת המשך: הרב, עצומה. הבנתי את התשובה, רק נשאר לי לדעת האם אני יכול לומר בצורה וודאית שלפי הבנתי והמידע שיש לי הרי שמכיון שאנשים רבים ממנהלי הכפר חושבים שאין לתת בו אימון הרי שאני יודע בוודאות שבחירתו תגרום לנזק לכפר, כיוון שהם יתפטרו או יעסקו כל היום בסכסוכים עמו במקום בניהול הכפר? השאלה נשאלה בהמשך לשאלה אישית
תשובה: אפשר לומר כך על מנת להציל מנזק או מחלוקת, בלי להזכיר שמות.
שאלה: שירת נשים ותפילת הדרך: הרב. 1)עד עכשיו השתדלתי לא לשמוע שירת נשים בכלל.לאחר בירור הלכתי הבנתי שניתן להקל בשמיעה דרך דיסק או רדיו,ואני מעוניין בכך.האם עלי לעשות התרת נדרים? 2)אני בן עדות המזרח.מתי עלי לומר תפילת הדרך בשם ומלכות,ומתי עלי לומר ללא שם ומלכות.
תשובה: 1. אם חשבת שכך הדין מותר ובכל אופן החמרת, צריך התרת נדרים. אך אם החלטת להחמיר למרות שמותר, צריך התרת נדרים. 2. בכל נסיעה מחוץ לעיר מעל 4 ק"מ צריך לומר בשם ומלכות לספרדים ואשכנזים. (שו"ע כה"ח, הגר"ד ליאור שליט"א).
שאלה: האם ניתן לקנות דברים לפני הלידה: לכבוד הרב, אשתי בחודש שישי להריון ברוך ה. זאת פעם ראשונה שלנו ולכן אנחנו שואלים האם בערך בחודש השמיני ניתן להתחיל לקנות דברים עבור הוולד שיוולד בעזרת ה. הרבה אנשים אומרים לנו כמו כן ההורים שצריך לקנות את כל הדברים אחרי הלידה. לפי מה שאני חושב זה לא נראה הגיוני להספיק לקנות הכל אחרי הלידה. זה נשמע כמו אמונה טפלה כזאת אבל רציתי לשאול כדי לדעת מה דעת היהדות במצב כזה.
תשובה: אפשר לקנות חפצים אך רצוי להצניע מפני חשש עין רעה. וחלק מהדברים כמו ריהוט, מיטת תינוק ושידה אפשר להזמין בחנות ולקבל אחרי הלידה.
שאלה: שעון שבת למיחם בשבת ויום טוב: אני בחור אשכנזי מתחזק. קניתי מיחם חשמלי (30 כוסות) המאושר לשימוש בשבת. האם מותר לחברו לשעון שבת שידליק אותו ב"מצב שבת" אחרי כניסת השבת, בבוקר למשל (כמובן כשהמים רתחו כבר לפני כניסת שבת)? האם מותר לעשות זאת ביום טוב? האם מותר להוציא מים מהמיחם אחרי שהוא מכובה ע"י שעון שבת (שהרי המים במיחם נשארים חמים עוד כשעתיים אחרי שהוא מכובה וכך אפשר לחסוך בחשמל)? ביום טוב? מראש.
תשובה: לשואל, התשובה לכל מה ששאלת, ובקצרה מפני השבת המתקרבת - מותר, כשהחיבור לשעון נעשה לפני שבת ובשבת אינך עושה כל פעולה חוץ מלהוציא מים.
שאלה: עמוד האש ועמוד הענן - מה קרה שם?: רציתי לדעת אם הבנתי נכון? לילה לפני קריעת ים סוף עמוד הענן כאשר מסיים את תפקידו אינו נעלם אלא באותו לילה יחד עם עמוד האש הוא עוזר לעם ישראל. עמוד האש נוסע לפני עמ"י ומאיר להם את הדרך ואילו עמוד הענן נוסע אחרי עמ"י ומשמש להם כחומה בין שתי המחנות ומגן עליהם מפני החיצים של המצרים. בנוסף, באותו הלילה תפקידו של עמוד הענן להחשיך את מחנה מצרים ולהשלים להם את היום החסר ממכת חושך.
תשובה: לשואל לאחר שצווה משה רבנו על הכאת הים ובקיעתו ובינתיים המצרים קרבו והלכו, עמוד הענן שהיה הולך לפני מחנה ישראל להנחותם בדרך, שינה את מקומו ולא הלך עוד לפני מחנה ישראל אלא מאחריהם, לשמרם מפני החיצים והבליסטראות של המצרים ולהחשיך את דרכם. בינתים המשיך עמוד האש להאיר את דרכם של ישראל ולהנחותם בדרך. נוכחותו של עמוד הענן בלילה היתה חידוש מיוחד שאירע באותו לילה מופלא בו זכו ישראל למעמד הגדול של בקיעת הים. בימים שלפני כן היה עמוד הענן מסתלק בזמן ערבית (ראה שמות יד, יט רש"י ד"ה ויסע עמוד הענן). נאמנה
שאלה: מי קודם? אבא או אמא: ברצוני לדעת מי קודם אבא או אמא? אם למשל אבא אומר משהו ואמא אומרת הפוך מה לעשות?? אשמח לקבל תשובה
תשובה: : שומעים לאב.
שאלה: ביטול תורה להפגנה על א"י   למניעת פינוי: ואם ההפגנה אמיתית? כמו"כ, מותר לבטל תורה כדי למנוע פינוי (גם אם יש חשש סביר שהפינוי לא ימנע בפועל)? השאלה נשאלה בהמשך לשאלה "ביטול תורה להפגנה על ארץ ישראל"
תשובה: מותר לבטל תורה כדי למנוע פינוי מאחזים, מכיוון שזו מצווה עוברת ולימוד תורה נדחה מפני מצווה עוברת.
שאלה: עציץ נקוב מפלסטיק - המשך: קרה לנו בדיוק כזה מקרה ונטעו ב-יא אב האם אפשר להקל כי השו"ע,רצד,כו כותב שאם נטעו בעציץ לא נקוב כלל חייב בערלה מה"ת? השאלה נשאלה בהמשך לשאלה "עציץ נקוב מפלסטיק"
תשובה: וברכת ד' בשו"ע (שלי) כתוב רק חייב, לא הוזכר דאורייתא או לא, וזה נתון במחלוקת אחרונים. כידוע הראשונים נחלקו על עץ וחרס האם הוא נקוב, אבל נראה שבדבר שלכו"ע לא יעבור (מתכת, זכוכית, פלסטיק) הרי זה יתכן והוא מנותק, אלא א"כ יש נקב, כפי שנכתב בתשובה שצורפה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: למנות ערלה בעציץ נקוב - המשך: שאלני שואל ספרדי, אם לפי שו"ע (רצד, כו) ניתן להקל, כי הוא כתב שעציץ לא נקוב חייב ומשמע שחייב בוודאות כמו עציץ נקוב? השאלה נשאלה בהמשך לשאלה "עורלה ונטע רבעי"
תשובה: וברכת ד' בדעת השו"ע רבו הדעות וההסברים, יתכן שכתב רק לחומרא (מנחת שלמה סי' ע) אבל לא לדינא, ויש שהסבירו שרק מדרבנן חייב. כמו כן אפשר לומר שהשו"ע דן על חרס ועץ שאינו נקוב, אבל באינו נקוב כזכוכית ומתכת בכך גם השו"ע יודה שאיננו חייב (מדאורייתא או מדרבנן). על כן נראה שכיוון שהדיון הוא בערלה דאורייתא (אין לצרף דעת המל"מ) יש להחמיר ככל ספק בדאורייתא, ולא להעביר מאינו נקוב לנקוב בודאי לא לכתחילה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: מהות החיים ומשמעותם: אני תלמיד ישיבת הסדר בן 22. כבר כמה שנים שאני לא מוצא טעם בחיים. הכל נראה מיותר מלכתחילה, אין שום דבר שבשבילו אני מרגיש ששווה לחיות. מה עושים?
תשובה: : יש באדם חלקים שבהם הוא מרגיש את טעם החיים. אולם יש באדם גם חלקים שעלולים להרחיק אותו מהחיים. שני דברים יכולים להרחיק את האדם מהחיים. א. כאשר אדם עושה דברים שהם מנוגדים לטבעו וחפצו. שנית הדעות של האדם. החכמה והדעה עלולים לגרום לאדם להתנתק מהחיים או להתייחס לחיים בזלזול. חשוב שתתבוננן ממה נובע אצלך חוסר הטעם. אם זה נבע ממעשיך ומכך שאתה עושה דברים שאינם לפי החפץ הפנימי שלך אזי כיוון ההבראה הוא בתחום זה. ואם זה נובע מהחכמה שמרחקיה אותך מהחיים אזי התיקון ללמוד סוג חכמה שלא רק שמרחקיה מהחיים אלא היא דווקא מאירה ומחשיבה את החיים. ודאי שזו יסודה של תורה שנוטעת בנו אמונה. האמונה היא ההכרה שכל מעשה שאנו עושים יש לו משמעות נצחית. אדם מישראל אינו עושה דבריו רק בארץ. אדם מישראל כל מעשיו נוגעים ברומו של עולם. הנוכחות האלוקית בחיינו נותנת משמעות וערך גדול לחיינו.
שאלה: עורלה מעץ שהוציא פירות מאוחר - המשך: שאלני שכני שיש לו כזה עץ שהוציא פירותיו רק אחרי 6 שנים, האם יש בו דין נטע רבעי? החזו"א, ס, ט כותב שכן, אך מפורש בבעלי התוספות, מושב זקנים בפרשת קדושים, בשם הר"מ, שפטור גם מרבעי. השאלה נשאלה בהמשך לשאלה "עורלה מעץ שהוציא פירות מאוחר"
תשובה: וברכת ד' אין ערלה בעץ המניב רק לאחר שש שנים, אם כוונת לחזו"א (סי' ב ס"ק ט) שם מדובר בסייג וכדו' שלא נחשב גידול המחייב כלל ומשעה שחשב לאכילה זו כנטיעה חדשה, אבל עץ רגיל שלא הניב עדיין אין לאסור. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: פירות שיח ועורלה - המשך: לא הבנתי, הרי בשו"ע (רצד, ד) כתב שזה ינטע לא יאוחר מט"ו אב? השאלה נשאלה בהמשך לשאלה "פירות שיח ועורלה"
תשובה: וברכת ד' השו"ע מדבר בחשוף שורש ובתשובה מדובר בנוטע בגוש ולכן יכול עד כט אב, שאין צורך בשבועיים של קליטה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בגדים עם הדפסים בתפילה: ב"ה כבוד הרב, האם דין השו"ע בעניין: "הבגדים המצויירים, אף על פי שאינם בולטות אין נכון להתפלל כנגדן, שלא יבלבלו אותו." נוהג גם כיום? מ2 טעמים - 1. כיום בחברת הנוער ישנו רוב גדול הרגילים ללבוש חולצות מודפסות (של תנועת הנוער שלהם, הישיבה שלהם וכ ו) ואם כן, הסחת הדעת ואי הכוונה אינה קיימת כ"כ כיוון שיש רגילות והעיין הרבה פחות נמשכת, ואין דעתו מתבלבלת, לעומת סגנון הלבוש שנהג בזמן השו"ע בוודאי. 2. כבר נפסק שאע"פ שאמרו שאם לא כיוון ב"אבות" לא יצא יד"ח וצריך לחזור, כיום, לא יחזור, כיוון שאין אנו ממיילא מכוונים כראוי, ומאותו הטעם אין אנו פטורים מתפילה במשך שלושה ימים לאחר טיול מסע כפי שנפסק. אודה לרב,
תשובה: מסתבר כדעתך, שבמקום שרגילים ללבוש אין כאן חשש של הסחת הדעת.
שאלה: הפרשת תרומות ומעשרות בשקדים: קטפנו שקדים מהעץ שבביתנו ואיננו בטוחים שהגיעו לבישול כראוי לחיוב תרומות ומעשרות. מאיזה שלב בישול מתחייבים בתו"מ, ואיך מודדים את זה?
תשובה: וברכת ד' בשקד מתוק השלב הקובע הוא כאשר האוכל נפרד מהקליפה החיצונה. משלב זה אפשר להפריש תרו"מ. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: תוספת בברכת המזון: אם משה רבינו תיקן את ברכת הזן. האם לדוד המלך היה סמכות לתקן את מה שמשה רבינו תיקן ולהוסיף בברכת המזון עוד פסוק? השאלה נשאלה בהמשך לשאלה "פסוק מתהילים של משה רבינו"
תשובה: דוד המלך הוא משבעת הרועים ובוודאי ביכולתו כפי שקבע מנהגים רבים בעם ישראל.
שאלה: ללחוץ יד לאדם שלא נטל ידיו: אם לחצתי יד במשך היום לאדם שלא נטל ידיו האם אני צריך ללכת ליטול את ידי?? כי אני נפגש עם הרבה אנשים במשך היום שמן הסתם לא נוטלים ידיהם.
תשובה: ישנה מחלוקת אחרונים בדין : אור לציון ח"ב - פוטר רק אם היו ידיהם של אחד מהם רטובות. בא"ח תולדות סעיף יב', יבי"א ט - לא מחלקים ומצריכים גם אם הידים של שניהם יבשות. ונראה לי כאשר לא ברור שלא נטלו נחשב כספק ספיקא שלא להצריך נטילה לכול הדעות.
שאלה: מגירה שיש בה מוקצה: אם יש מגירה שיש בה מוקצה כמו שלט של מזגן או מטען של פלאפון וכו אך יש שם גם חפצים שמותרים בטלטול, האם מותר לי לתפוח את המגירה הזו בשבת?
תשובה: אם החפצים המותרים בטלטול חשבים לך כמו החפצים האסורים בטלטול  או חשובים יותר  מותר לך לפתוח את המגרה, אם יש צורך בפתיחתה לדבר המותר בשבת. עדיף לייחד מגרה לדברי המוקצה לשבת. כך שבמגרות שמשתמשים בשבת לא יהיה מוקצה.
שאלה: לחוש ללשון הרע: ה"חפץ חיים" כתב שלפעמים יש מקרים שאפשר רק לחוש לדברי לשון הרע. באיזה מקרים מדובר? הרי אם אפשר לחוש ללשון הרע, הרי שומע לשון הרע?
תשובה: ראשית, יש להבדיל בין איסור קבלת לשון הרע לאיסור שמיעת לשון הרע: איסור קבלת לשון הרע הוא על כך שאדם מאמין ללשון הרע ששמע. איסור שמיעת לשון הרע הוא על עצם שמיעת הדברים, גם אם אדם לא האמין להם. אם המידע השלילי שהאדם שומע נחוץ לו לצורך עסקיו וכדו' אין שום איסור לשמוע לשון הרע בשני תנאים: א. לא יאמין לדברי הלשון הרע   לא ישנא את האדם בליבו ולא ימנע ממנו שום טובה שהיה רגיל לעשות עימו. ב. יודיע מראש למספר שהוא צריך את המידע לצורך עסקיו וכד' (אחרת מכשיל את המספר ב"לפני עיור לא תתן מכשול"). המקרים בהם מותר לשמוע לשון הרע לתועלת הם: א. כשרוצה להשתתף עם אדם מסוים (כל שותפות שהיא: שותפות עסקית, העסקה, שידוך וכיו"ב). ב. אם ע"י שמיעתו יוכל לתקן את העוול שנעשה (כגון: מחנך בכיתה שיכול להשפיע על תלמידו לחזור בתשובה). ג. אם יוכל ללמד זכות על מי שסיפרו עליו, בין אם לפני המספר בין אם לפני השומעים. ד. אם המספר פורק את צערו ולא מתכוין לגנות את האדם שמספר עליו. כל זאת כלפי השומע, אך כלפי המספר ישנם תנאים רבים שמפורטים בחפץ חיים הלכות לשון הרע כלל י' והלכות רכילות כלל ט'. מקורות: חפץ חיים הלכות לשון הרע כלל ו' סעיפים א-ג,י-יא  כלל י' בהגהה על סעיף יד. רבה הרב אשר עגם
שאלה: החזו"א והרב פרנק: לרב דוד חי הכהן האם נכון שהרצי"ה אמר שכל מחלוקת בין החזו"א והרב פרנק,ההלכה היא כרב פרנק גם בעניינים דאוריתא שהרב פרנק היקל? למרות שהיום, דומני, שהחזו"א יותר התפרסם?
תשובה: הרצי"ה זצ"ל קבע כי היות והרב פראנק זצ"ל נתקבל כמורה הוראה גדול בתורה וזה היה תפקידו שנתקבל ע"י הציבור הרי שפסקיו מחייבים יותר מפסקי הלכה של החזון איש זצ"ל שהיה גדול בתורה אבל לא נתקבל כבעל תפקיד של מורה הוראה.
שאלה: הפרדה בין בשר וחלב במלח: האם יש מקור ועניין לכך ששמים בשקית המלח כפית חד פעמית פרווה, כיון שאם ישימו בה כפית בשרית או חלבית המלח יהפך לבשרי או חלבי? ויישר כוח
תשובה: ב"ה שלו-ם וברכה, נפסק בשולחן ערוך (יורה דעה צ"ה, ז' וכן ק"ה, י"ג) מלח או תבלין שנתונים בקערה של בשר מותר לתנם בחלב. הסיבה מבוארת ברמ"א (על פי תוס': טהור מליח, חולין קי"ג.) כי מלח יבש לא בולע מהכלי וזה בתנאי שהכלי נקי. אולם הרמ"א מסיים (על פי התוס' הנ"ל) והמחמיר לכתחילה תבוא עליו ברכה. השפתי כהן בנקודות הכסף מביא בשם האיסור והיתר הארוך שסיבת החומרה היא מחשש שהכלי לא נקי. לכן אם הוציא מלח בכף חלבית או בשרית נקייה המלח נשאר פרווה אלא לכתחילה טוב להחמיר ולהשתמש בכף פרווה. יש לייחד מלחיות פתוחות לחלבי ובשרי כי לפעמים נוגע במלח ביד מלוכלכת בבשר או חלב, במלחיות סגורות אין את החשש הזה אולם קיים חשש כאשר ממליחים פרוסה המרוחה בגבינה לפעמים המלחיה נוגעת בגבינה והיא נדבקת בחורי המלחיה. הרב חגי בר גיורא
שאלה: לחפש גוי בשביל להעביר עץ: לרב דוד חי הכהן אם רוצים להעביר שתיל עץ למקום אחר כי הוא לא גדל טוב במקום הנוכחי, האם צריך להשתדל לחפש גוי שיעשה את זה, כי יש סכנה להעביר עץ פרי?
תשובה: כל זמן שהעץ עדיין במצב של שתיל שמגדלים בסביבה נוחה על מנת להעביר הלאה אין בזה איסור. וגם אם כבר נטעו באדמה ורואים שאין הצלחה באותו מקום אפשר להעביר כשם שמביא ספר הכוזרי שד' העביר את אברהם אע"ה כמו בעל הכרם שמעביר את גפניו לאדמה משובחת יותר. אמנם משום יתר זהירות כדאי לתת לנוכרי לעשות את ההעברה.
שאלה: לחכות שבועיים לשתיל שהועבר: האם לחכות שבועיים כדי לראות שהשתיל נקלט זה לעיכובא? האם לא מספיק שלושה ימים, ואז יש חזקה ככל דיני התורה, ואז יש סימן שהעץ נקלט באדמה החדשה? השאלה נשאלה בהמשך לשאלה "העברת שתיל גפן למקום אחר בגינה הפרטית"
תשובה: וברכת ד' צריך שבועיים כפי שכתב הרשב"א בתשובה. ג' ימים אינם חזקה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: לא לכסות את גוש השתיל: האם זה לעיכובא, שצריך לשים את השתיל באדמה מבלי לכסותו כדי לוודא את קליטתו? כי הרי האגרות משה,יו"ד, קפ"ה, כתב שאפילו אם האילן לא יוכל לחיות בגושו כאשר נעמידו במקום פתוח לשמש ולרוח, אך אם נכסה את הגוש יוכל לחיות, זה נחשב ליכול לחיות. וכן בחזו"א, ערלה, ב, י, ד"ה ואפשר, וכן במנחת שלמה, סוף סימן סט. מה דעתכם? השאלה נשאלה בהמשך לשאלה "העברת שתיל גפן למקום אחר בגינה הפרטית"
תשובה: וברכת ד' אפשר לכסות באדמה את השתיל. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: העברת אילן מעציץ נקוב לקרקע: מי שמעביר אילן מעציץ שאינו נקוב לקרקע ומעבירו עם גוש עפר שיכול לחיות בו, דעת הברכ"י (רצד, יא) שלא צריך למנות שוב מחדש שנות ערלה. אך דעת הגר"א (תוספתא ערלה א, ג) שכן צריךלמנות מחדש. מסתימות השו"ע (רצד, כו),משמע כמו הברכ"י. האם ידוע לכם מה מנהג הספרדים בדין זה? האם שמעתם ממרן הרב אליהו זצ"ל את דעתו?
תשובה: וברכת ד' עיין תוה"א ח"א עמ' 244 שם מופיע מכתב הנחיות מאת הגר"מ אליהו זצ"ל. ומורה שלא יעמוד בעציץ שאינו נקוב. משמע דס"ל שצריך למנות שנות ערלה חדשות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: המשך -להעביר את העץ ברכב: אם אני מעביר את השתיל-עץ עם הקרקע שלו ברכב או במשאית, זה ר? השאלה נשאלה בהמשך לשאלה "איך להעביר עץ ולמנוע ערלה?"
תשובה: וברכת ד' על פי פסיקת הגרשז"א זצ"ל, וכן הרבנים הראשיים, אפשר להעביר במכונית כיוון שזה רק העברה לנטיעה, אבל לא להניח במקום שאינו נקוב להרבה זמן. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: בקשר ללימוד הזוהר: הרב אמר שאין ללמוד זוהר טרם הנישואין, השאלה שלי היא שלמדתי את הזוהר הזה בספרון שחולק בבית הכנסת זה גם אסור? ספרון כתב עם פירוש על המילים הארמיות.ובכל זאת כבר למדתי אז לכוון את מה שלמדתי באמירת אמן או לא? האם יש כוונות אחרות שצריך לומר בזמן עניית אמן? והאם מותר לי לקרוא זוהר סתם בלי להבין? ושבת תזכה למצוות השאלה נשאלה בהמשך לשאלה אישית
תשובה: לימוד תורה צריך להיות מותאם לגיל. לכן למד מוסר גמרא הלכה. דברים שיקדמו אותך,ויבנו את עולמך הרוחני. 2. אין לקרוא בזוהר - לא מתחילים ישר מהאוניברסיטה תואר שלישי.
שאלה: ערלה בייחור היוצא מתחת לאדמה: מדוע אם זה מתחת לאדמה, למרות שהוא יונק מהכנה שפטורה מהערלה, צריך למנות ערלה מחדש? השאלה נשאלה בהמשך לשאלה "מניין שנות ערלה לאחר הרכבת ייחור באילן"
תשובה: וברכת ד' אמנם אם היה ענף שהוברך אז לא מונים שנות ערלה חדשות, אבל לגבי אילן היוצא משורשיו מתחת לקרקע (למרות שיונק מהגזע) הרי זה כעץ חדש שהוא רואה לראשונה פני חמה. הערלה היא לפי הגזע ולא לפי השורש. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: דין אוכמניות לספרדים: האם ספרדים שמקילים בעץ הפאפיה בגלל תשובת רב פעלים, או"ח, ח"ב, ל, יכולים להקל גם באוכמניות ולהחשיבו כירק? השאלה נשאלה בהמשך לשאלה "אוכמניות עץ או ירק?"
תשובה: וברכת ד' אוכמניות מניבים רק משנה שניה ועל כן בכך גם הספרדים שמקילים בפסיפלורה יחמירו, ועיין בפסקי הגר"מ אליהו זרעים. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: דין נטע רבעי לגבי צורת הפרי: עץ פרי שעברו עליו 4 ט"ו בשבטים. האם יכול לחלל ולהשתמש בפירות? כי הפירות קטנים עדיין ולא הגיעו לשליש גידולם?
תשובה: פרט בדיוק מתי ניטע העץ ומתי חנטו הפרות.
שאלה: לקבור גוי בבית קברות יהודי: האם מותר לקבור גוי בבית קברות יהודי? ומה המקורות? אשמח שהרב השאלה נשאלה בהמשך לשאלה "היחס לגוי בימינו"
תשובה: : בית יוסף על יו"ד סימן שסז   א   קוברין מתי גוים עם מתי ישראל ומנחמין אבליהם מפני דרכי ברייתא סוף פרק הניזקין (גיטין סא.) ופירש רש"י עם מתי ישראל. לא בקבר ישראל אלא מתעסקים בהם אם מצאום הרוגים עם ישראל. וכתב עליו הר"ן (כח. ד"ה קוברין) ולישנא לאו דוקא דהוא הדין כשמצאו מתי גוים לבד שמתעסקים בהם מפני ה וכן לפרנס ענייהם ולבקר חוליהם ובפירוש אמרו בתוספתא (שם פ"ג הי"ח) מספידין מתי גוים ומנחמים אבליהם מפני דרכי ובירושלמי (שם פ"ה סוף ה"ט) לא שנו "עם" בכל אלו כלל ומכל מקום לא שיהו קוברין אותן אצל ישראל דהא אין קוברין רשע אצל צדיק אלא לומר שמתעסקין עמהם עכ"ל:
שאלה: חשש לגבי הנחה לא מוצדקת: לפני זמן מה קניתי נעליים, על אחת הנעליים היה פס דק של דבק בחלק הקידמי, חברתי הפנתה את תשומת ליבה של המוכרת לכך והיא נתנה הנחה של 20 ש"ח על הנעליים, רציתי לומר שהפגם הקטן הזה לא נראה אם לא מתבוננים היטב והייתי מוכנה לקנות אותן גם בלי ההנחה, רציתי לשאול האם מותר היה לי לקבל את ההנחה? ב
תשובה: ההנחה מותרת. מסתבר שיש רשות מבעלי החנות לתת הנחות כאלו כדי לרצות ולמשוך את הלקוחות. ויישר כח כל הדקדוק בדיני ממונות.
שאלה: נהלי הרבנות הראשית: 1 האם הנהלים של הרבנויות המקומיות עומדים בנהלי הכשרות של הרה"ר? 2 האם לרה"ר יש יכולת לפקח על הרבנויות המקומיות?
תשובה: ב"ה שלו-ם וברכה הרבנויות המקומיות אמורות לפעול על פי נהלי הכשרות של הרבנות הראשית. הרבנות המקומית היא שנותנת את תעודת הכשרות ואחריות הכשרות על רבני אותו מקום. לפעמים הרבנים המקומיים רואים צורך מקומי להחמיר. רבנים מהרבנות הראשית מבקרים במקומות שיש להם כשרות. הרב חגי בר גיורא
שאלה: כהן שנשוי לגרושה: האם יכול לעלות לתורה בעלייה שאינה הראשונה השייכת לכהן? האם יכול להיות ש צ? אשמח לציון המקור.
תשובה: אין להעלותו ראשון. אך באשר לעליות אחרות וכן ש"ץ, דינו ככל עובר עברה.